Gareth Bale

Gareth Frank Bale (* 16. júl 1989) je bývalý waleský futbalista, ktorý väčšinu svojej kariéry hral za anglický klub Tottenham Hotspur, španielsky Real Madrid a Waleský národný futbalový tím. Bale začal svoju profesionálnu kariéru v Southamptone, kde hral na poste obrancu. Do Tottenhamu prestúpil v roku 2007 za 7 000 000 libier. Počas jeho pôsobenia v Spurs si tréner všimol, že by ho mohol presunúť na ofenzívnejší post. Od sezóny 2009-10 sa stal Gareth stálym členom tímu. Pozornosť sa na neho začala upierať v ročníku 2010-11 Ligy majstrov UEFA.

Dňa 1. septembra 2013 ho kúpil španielsky tím Real Madrid za nezverejnenú sumu. Španielska tlač (a Real Madrid TV) uvádza 77 000 000 libier (91 miliónov €), zatiaľ čo anglická tlač informovala o sume 85 300 000 libier (100 miliónov €).
V decembri 2013 bol Bale podľa The Guardian siedmy najlepší futbalista na svete.

 Skorý a osobný život 
Bale sa narodil v roku 1989 v Cardiffe vo Wallese, rodičom Frankovi a Debbie. Navštevoval Whitchurch High School v Cardiffe. Školu opustil v lete 2005.

Žije so svojou partnerkou Emmou Rhysovou–Jonesovou, ktorú spoznal na strednej škole.

 Klubová kariéra 

 Southampton 
 2006-07 sezóna 
Dňa 17. apríla 2006, vo veku 16 rokov a 275 dní, sa stal Bale druhým najmladším hráčom Southamptonu v jeho doterajšej histórii (po Theovi Walcottovi, ktorý bol o 132 dní mladší), keď debutoval pri víťazstve 2-0 proti FC Millwall. 6. augusta Bale strelil svoj prvý ligový gól z priameho kopu, keď vyrovnával skóre na 1-1 proti Derby County.  

Jeho najdôležitejší dovtedajší zápas za Southampton bol v prvom zápase semifinále Football League Championship Play – Off proti Derby County 12. mája 2007. V priebehu druhého polčasu sa zranil.

 Tottenham Hotspur 
Dňa 25. mája 2007  Bale podpísal štvorročnú zmluvu s Tottenhamom Hotspur. Spurs za neho dokopy zaplatili 7 miliónov libier.

 Sezóna 2007-08 
Bale hral svoj prvý zápas za Spurs v priateľskom stretnutí proti Saint Patrik Ahletic 12. júla 2007, ale bol vystriedaný v 80. minúte. Svoj súťažný debut za Tottenham Hotspur zaznamenal 26. augusta vonku proti Manchestru United. Len v jeho druhom zápase za Spurs strelil svoj prvý gól pri remíze 3-3 s Fulhamom. 

2. decembra 2007 Bale utrpel zranenie po faule od Fabriceho Muambu v ligovej príprave proti Birmingham City. Ukázalo sa, že došlo k poškodeniu väzov jeho pravom členku. Vo februári 2008 bolo jasné, že bude chýbať po zvyšok sezóny.

 Sezóna 2008-09 
Bale podpísal novú štvorročnú zmluvu s klubom v auguste 2008. Po niekoľkých priemerných výkonoch bol z kádra vynechaný a nahradený Benoîtom Assoom – Ekottom, ktorý dostával prednosť väčšinu sezóny.

 Sezóna 2009-10 
V júni 2009 sa podrobil operácii kvôli zraneniu kolena. 26. septembra sa vrátil na ihrisko v 85. minúte pri výhre 5-0 proti Burnley. 

Bale v dobrej forme pokračoval a bol zvolený za hráča kola po tom, čo pomohol Spurs k víťazstvu 3:1 v šiestom kole odvety FA Cupu proti Fulhamu. V apríli 2010 strelil víťazný gól pri víťazstve 2-1 v "North London derby" proti Arsenalu. O tri dni neskôr strelil víťazný gól svojou "slabšou" pravou nohou pri víťazstve 2-1 nad vtedy vedúcou Chelsea a bol označený ako muž zápasu. Neskôr bol menovaný aj hráčom mesiaca v apríli 2010.

 Sezóna 2010-11 
21. augusta Bale skóroval dvakrát pri víťazstve 2-1 v Stoke City.
20. októbra 2010 strelil svoj prvý seniorský hetrik proti Interu Miláno na San Siro.
V decembri 2010 bol ocenený trofejou pre športovca roka vo Walese.

4. novembra Bale uviedol, že má v úmysle zostať v Tottenhame, kým mu nevyprší nedávno podpísaná štvorročná zmluva.
Dňa 17. apríla 2011 Bale bol poctený ocenením PFA hráč roka.

 Sezóna 2011-12 
Bale strelil svoj prvý gól sezóny 24. septembra 2011 vonku proti Wiganu Athletic. Zápas skončil víťazstvom 2-1 pre Tottenham. Jeho druhý a tretí gól sezóny strelil Queens Parku Rangers pri domácom víťazstve 3-1. V dobrej forme pokračoval, keď dal prvý gól v zápase, ktorý sa skončil víťazstvom 3-1 nad Fulhamom.

3. decembra 2011 strelil prvý gól Tottenhamu pri víťazstve 3-1 nad Boltonom. Tento gól venoval Garymu Speedovi (držal svoju ľavú topánku s nápisom "RIP Gary Speed").
27. decembra skóroval dvakrát, keď Tottenham vyhral 2-0 proti Norwichu. 5. januára 2012 bol jedným z hráčov, ktorého UEFA zvolila do tímu roka v Európe za rok 2011.

Dňa 27. júna 2012 Bale podpísal novú zmluvu na štyri roky.

 Sezóna 2012-13 
Pred sezónou 2012-13 Bale zmenil klubové číslo z 3 na 11, keďže už nebol ľavý obranca ale ľavý krídelník; preto požiadal o dres s "vyšším číslom".

Bale strelil svoj prvý gól v sezóne proti Readingu pri víťazstve 3-1.

Svoj prvý hetrik v Premier League zaznamenal pri výhre 4-0 vonku proti Aston Ville. Bale potom skóroval v treťom kole FA Cupu proti Coventry City. Skóroval aj proti West Bromwich Albion pri výhre 1-0 vonku.

Bale v nasledujúcom zápase skóroval z dvoch priamych kopov, keď Tottenham vyhral 2-1 nad Olympique Lyonnais v prvom kole vyraďovacej časti Európskej Ligy UEFA 2012/2013.

Dňa 3. marca 2013 strelil gól proti Arsenalu v severolondýnskom derby, keď Tottenham vyhral 2-1. 7. marca Tottenham čelil Interu Miláno v Európskej Lige UEFA.

Bale bol v dobrej forme v prvých mesiacoch roku 2013, keď vyhral v januári i februári cenu pre hráča mesiaca v anglickej Premier League.

4. apríla si Bale poranil pravý členok v prvom kole vyraďovacej časti Európskej Ligy UEFA proti FC Bazilej. Po návrate strelil gól a asistoval Clintovi Dempseymu, keď Tottenham porazil Manchester City na White Hart Lane.

Dňa 28. apríla 2013 Bale získal cenu PFA hráč roka ako aj cenu od PFA najlepší mladý hráč roka. 
4. mája strelil víťazný gól proti svojmu bývalému klubu Southampton. Jeho gólom Spurs vyhrali 1-0. 19. mája strelil v 90. minúte gól z 25 metrov, keď hlavičkoval. Týmto gólom Spurs síce vyhrali 1-0 nad Sunderlandom, ale nestačilo to na Ligu Majstrov, keďže Arsenal vyhral nad Newcastle United.

 Real Madrid 

 Prestup 
1. septembra 2013 Real Madrid oznámil, že dosiahol dohodu o prestupe Balea, ktorý podpísal šesťročnú zmluvu za nezverejnenú čiastku. Španielska tlač ( Real Madrid TV) uvádza, že Bale stál 77 miliónov libier (91 miliónov €), zatiaľ čo britská tlač hlásila svetový rekord za 85 300 000 libier (100 miliónov €), ktorá prekonala dovtedajší rekord Cristiana Ronalda s cenou za jeho prestup 80 000 000 libier (94 miliónov €). Baleovi bolo pridelené číslo 11.

 Sezóna 2013-14 
Počas prvej polovice sezóny bol Bale v Madride sužovaný zraneniami.

Strelil prvý gól za "Biely Balet" pri svojom debute v 38. minúte proti tímu Villarreal CF, neskôr bol vystriedaný Ángelom Di Maríom. Baleov druhý zápas za Real Madrid prišiel pri víťazstve 6-1 nad Galatasarayom v skupinovej fáze Ligy Majstrov. Hoci Bale hral len dvadsaťšesť minút, jeho voľný kop viedol priamo ku Cristianovi Ronaldovi, ktorý dal z tejto nahrávky gól. Dňa 28. septembra 2013 absolvoval domáci debut pri prehre 0-1 s Atleticom Madrid.

Vzhľadom k opakujúcim sa zraneniam stehna, ktoré utrpel počas predsezóny, Bale vynechal prvé dva zápasy z októbra proti Kodani a Levante. Tréner Realu Carlo Ancelotti ho aj naďalej opatrne nasadzoval do hry. Naposledy na 14 minút proti Málage dňa 19. októbra.

 Externé odkazy 
 Profil hráča na stránke realmadrid.es
 Profil hráča na stránke madrista.cz

 Zdroj 

Kategória:Osobnosti z Cardiffu
Kategória:Waleskí futbalisti
Kategória:Hráči Southampton FC
Kategória:Hráči Tottenham Hotspur FC
Kategória:Hráči Real Madrid CF
Kategória:Hráči v La Lige
Kategória:Futbaloví útočníci